title: "Europeesk Charta f\u00f6r a Regiunaal- an Manertaalspriaken"
text: "At Europeesk Charta f\u00f6r a Regiunaal- an Manertaalspriaken (Spriaken-Charta) as en ferdrach, diar di 5. September 1992 faan a Euroopariad uunnimen wurden as.\n\nMualen \nDet Charta skal diarf\u00f6r surge, dat a regiunaal- an manertaalspriaken uun Euroopa halep fu, auer jo tu't kulturel arewdial hiar.\n\n Spriakmanertaalen skel auer poliitisk grensen henwech werke k\u00f6n.\n Jo skel halep fu, dat's ei wechsterew.\n Di br\u00fck faan letj spriaken skal uk m\u00f6gelk wees f\u00f6\u00f6r gericht, uun skuul, uun't hial kulturel, \u00f6konoomisk an sosial leewent, j\u00fcst so \u00fcs uun a meedien.\n Spriakonerracht an studiarin skal m\u00f6gelk wurd, f\u00f6\u00f6raal uk f\u00f6r minsken, diar ei tu't manertaal hiar.\n\nEnkelt dialen \n Dial I: Algemians. Diar gongt det diaram, h\u00fck spriaken mend san, nemelk soken, diar al sant generatjuunen \u00fc\u00fcb en wasen plak lewe. An ei spriaken faan tuwaanrern.\n Dial II: Mualen. Di dial II beskraft a mualen noch wat algemianer an as ei so ferbinjelk. A stooten k\u00f6n iarst ans dial II bitreed an leeder ans dial III.\n Dial III: Enkelthaiden. Stooten, diar dial III onerskriiw, skel tumanst 35 faan 98 m\u00f6gelk enkelt onernemangen amsaat. \n Dial IV: Amsaaten. Diar st\u00e4\u00e4nt uun, dat a stooten beracht skel, wat jo al onernimen haa, of noch onernem wel.\n Dial V: Ufsl\u00fctj. Reegeln f\u00f6r't onerskriiwen an amsaaten.\n\nOnerskraften \nAt Charta as bit n\u00fc faan 33 lunen onerskrewen wurden (Stant: 11/2012). Di naist straal as do det ratifiziarin (25 lunen), diar woort do m\u00e4 f\u00e4\u00e4stlaanj, dat an wan di stoot det amsaat wal.\n\nSchiisklun \nUun Schiisklun as det Charta 1992 onerskrewen, 1998 ratifiziaret an di 1. Janewoore 1999 iinsaat wurden. Bit n\u00fc san diar oober a bundeslunen f\u00f6r tustendag:\n D\u00e4\u00e4nsk, Sydslesvigdansk an S\u00f8nderjysk uun Schleswig-Holstian.\n Sorbisk. Boowersorbisk uun Saksen, Onersorbisk uun Brandenburg.\n Nuurdfresk uun Schleswig-Holstian. Diarefter as 2004 det Friisk Gesets maaget wurden.\n Saaterfresk uun Niidersaksen. \n Romanes (efter dial II), efter dial III uun Hessen.\n Plaatschiisk, efter dial III uun Breemen, Hamborag, Mecklenburg-F\u00f6\u00f6rpomern, Niidersaksen an Schleswig-Holstian. Efter dial II uun Brandenburg, Nuurdrhein-Westfalen an Saksen-Anhalt.\n\nLuke uk diar \n\n Amtelk w\u00e4\u00e4bsteed\n Tekst uun ~50 spriaken\n Tekst faan't Charta (huuchschiisk)\n Tekst faan't Charta (fering, aadring)\n Friisk Gesets faan't lun Schleswig-Holstian\n\nFutnuuten \n\nPolitiik\nEuroopa"